**TERRA – KONKURS ZA IZLAGAČKU 2023. GODINU**

Ustanova kulture **Centar za likovnu i primenjenu umetnost Terra, Kikinda** (u daljem tekstu CLPU Terra) raspisuje konkurs za samostalne i grupne izložbe za izlagačku 2023. godinu. Pravo učešća imaju svi akademski umetnici iz oblasti vizualnih i multimedijalnih umetnosti, kao i grupe / udruženja likovnih umetnika. Prihvataju se konkursni predlozi u svim oblastima likovnih i umetnosti proširenih medija

KONKURSNI MATERIJAL TREBA DA SADRŽI:

**Popunjen OBRAZAC PRIJAVE na konkurs (PRILOG 1);**

**Biografija umetnika** (do 500 karaktera sa razmakom za potrebe štampe) i kompletnu (za potrebe uvida u rad umetnika)

**Koncept izložbe** (Word format veličine do 5 MB opciono sa prevodom na engleski jezik)

**Vizuelna i druga dokumentacija**

* 10 reprodukcija/ ilustracija / fotografije radova koji se predlažu za izložbu (JPEG u rezoluciji 300 dpi) sa naznačenim nazivom, dimenzijama, tehnikom i godinom nastanka. Ukoliko veličina ukupnih podataka prelazi 20MB poslati share link (wetransfer, g-drive itd.)
* Zvuk i video: Vaše fajlove otpremite na platforme poput VIMEO ili YoutTube sa pratećim linkovima. Ukoliko je sadržaj zaštićen lozinkom, ne zaboravite da je navedete. Linkovi moraju biti aktivni do isteka roka prijave!
* U slučaju da projekat nije završen ili je u izradi ili je baziran na vremenu/trajanju, performansu, govoru itd, molimo priložite opis izgleda I zamisli projekta (do 1500 karaktera sa razmacima) uz poželjnu vizualizaciju projekta u obliku skice, 3D modela i/ili izgleda u prostoru

CLPU Terra OBEZBEĐUJE:

* Izlagačke prostora na dve lokacije (**Galerija Terra, Salon Muzeja Terra, Mali salon Muzeja Terra**)
* Transport radova službenim vozilom (Renault Kangoo Maxi, **tovarni prostor 180cm x 114cm x 110cm**) na udaljenosti **ne većoj od 130km** ili može snositi troškove slanja radova za postavku kurirskom službom, ukoliko je to izvodljivo
* Postavku radova - montažu i demontažu izložbe (postamente, dva LED TV-a, video projektor, lap top računar, tablet)
* Štampani materijal (plakat i katalog izložbe)
* Koktel za otvaranje izložbe
* PR aktivnost (objava izložbe putem naše mejling liste i društvenih mreža: FB event, Instagram, medijsku podršku)

SLANJE

* Konkursni materijal se šalje **isključivo elektronski** na e-mail adresu: [**verica.nemet@terra.rs**](mailto:verica.nemet@terra.rs)
* **ROK** za slanje prijava **najkasnije** **do 09. decembra 2022, 23:59h** <https://terra.rs/gallery-and-museum-salon-application/> uz naslov – “Prijava na konkurs za izložbeni program 2023 (ime i prezime)”
* Odluka o prihvaćenim projektima će biti donesena do **20. decembra** o čemu će svi učesnici biti obavešteni mejlom
* Umetnici se obavezuju da će prihvaćen projekat realizovati u dogovorenom roku i priloženom konceptu!
* **Termini počinju od februara** 2023. godine

O odabiru izložbi odlučuje umetnički savet CLPU Terra u sastavu:

1. **mr Slobodan Kojić**, magistar vajarstva, osnivač i direktor CLPU Tera
2. **Verica Nemet**, kustoskinja-istoričarka umetnosti, CLPU Tera
3. **dr Sanja Kojić Mladenov**, muzejski savetnik MSUV, Novi Sad
4. **Sava Stepanov**, samostalni likovni kritičar, Novi Sad
5. **dr um Igor Smiljanić**, akademski vajar, viši stručni saradnik na Akademiji umetnosti, Novi Sad

Rezultati konkursa biće objavljeni na zvaničnoj internet stranici CLPU Terra [www.terra.rs](http://www.terra.rs) kao i zvaničnoj Facebook i Instagram stranici [www.facebook.com/terrakikinda](http://www.facebook.com/terrakikinda) i <http://www.instagram.com/centar.terra>

Pri predlaganju izložbe za postavku, uzeti u obzir dimenzije naša **3** različita izložbena prostora koji se nalaze na dve lokacije u Kikindi **- Galeriji Terra** (Trg srpskih dobrovoljaca 25) i **Muzeju Terra** (Stevana Sremca bb) čije **osnove dostavljamo u prilozima konkursa**. Umetnički savet nakon sagledavanja koncepta izložbe odlučuje o lokaciji njenog održavanja.

# PRILOG 1. PRIJAVA ZA IZLOŽBENU 2023.


| **PODACI O AUTORU** | |
| --- | --- |
| Ime i prezime umetnika / naziv udruženja |  |
| Adresa |  |
| Broj telefona |  |
| E-mail |  |
| Web adresa (ukoliko postoji) |  |
| Kratka biografija (do 500 reči), punu biografiju dostaviti u prilogu |  |

| **OPIS IZLOŽBE/PROJEKTA/PREFORMANSA SA KOJIM SE KONKURIŠE** | |
| --- | --- |
| Naziv |  |
| Period nastanka radova |  |
| Tehnika izrade |  |
| Sažeti koncept  (max 500 reči), pun koncept dostaviti u prilogu |  |
| **TEHNIČKI OPIS** | |
| Broj radova |  |
| Dimenzije radova |  |
| Broj potrebnih postamenata |  |
| Dodatna potrebna oprema |  |
| **Predlog pogodnih**  **vremenskih termina za izložbu** |  |
| Napomena |  |

**Napomena: MOLIMO VAS DA PAŽLJIVO PROČITATE TEKST KONKURSA!**


**Nije dozvoljeno menjati formu tabele!**

**PRILOG 2. OSNOVA GALERIJE TERRA**

****

Više informacija o Galeriji Terra pronađite na: <https://terra.rs/about-gallery/>


# PRILOG 3. OSNOVA SALONA MUZEJA TERRA

****

Više informacija o salonu Muzeja Terra pronađite na: <https://terra.rs/museum-salon-archive/>

# 

# PRILOG 4. OSNOVA MALOG SALONA MUZEJA TERRA



Izložbeni prostor Malog salona možete pogledati na: <https://terra.rs/museum-salon/uroburos/>